OAJ:n PETÄJÄVEDEN PAIKALLISYHDISTYS Pöytäkirja 1(3)

 10.4.2018

**KEVÄTKOKOUS 10.4.2018**

Aika ti 10.4.2018 klo 16.00-

Paikka Kumpunen, Petäjävesi

**Paikalla:** Jani Kotonen, Kaarlo Nevala, Heikki Tyrväinen, Riikka Pellinen, Hanna-Mari Jylhä, Merja Lippojoki, Päivi Tyrväinen, Petteri Juvonen, Reijo Kulju, Jari-Pekka Kanninen, Sanna Vilhunen.

**1 Kokouksen avaaminen**

OAJ:n Petäjäveden paikallisyhdistyksen puheenjohtaja Riikka Pellinen toivotti kaikki tervetulleiksi ja avasi kokouksen klo 16.05.

**2 Kokouksen puheenjohtajan ja sihteerin valitseminen**

PÄÄTÖSESITYS: Valitaan kokoukselle puheenjohtaja ja sihteeri.

PÄÄTÖS: Valittiin kokouksen puheenjohtajaksi Kaarlo Nevala ja sihteeriksi Jari-Pekka Kanninen.

**3 Kokouksen pöytäkirjantarkastajien ja ääntenlaskijoiden valitseminen**

PÄÄTÖSESITYS: Valitaan kokoukselle pöytäkirjantarkastajat ja ääntenlaskijat.

PÄÄTÖS: Pöytäkirjantarkastajiksi ja ääntenlaskijoiksi valittiin Heikki Tyrväinen ja Merja Lippojoki.

**4 Kokouksen laillisuuden ja päätösvaltaisuuden toteaminen**

PÄÄTÖSESITYS: Yhdistyksen sääntöjen mukaan kutsu yhdistyksen varsinaiseen kokoukseen on lähetettävä vähintään 10 päivää ennen kokousta. Kokouskutsu on lähetetty sähköpostitse yhdistyksen jäsenille 21.3.2018. Todetaan kokous lailliseksi ja päätösvaltaiseksi.

PÄÄTÖS: Todettiin kokous lailliseksi ja päätösvaltaiseksi.

**5 Kokouksen työjärjestyksen vahvistaminen**

PÄÄTÖSESITYS: Päätetään vahvistaa esityslista kokouksen työjärjestykseksi.

PÄÄTÖS: Vahvistettiin esityslista kokouksen työjärjestykseksi.

**VARSINAISET KOKOUSASIAT**

**6 Kertomus toiminnasta 2017**

PÄÄTÖSESITYS: Käsitellään hallituksen kertomus toiminnasta vuodelta 2017.

PÄÄTÖS: Käsiteltiin ja hyväksyttiin hallituksen kertomus toiminnasta vuodelta 2017.

OAJ:n PETÄJÄVEDEN PAIKALLISYHDISTYS Pöytäkirja 2(3)

 10.4.2018

**7 Vuoden 2017 tilit, toiminnantarkastajien lausunto sekä vuoden 2017 tilinpäätöksen vahvistaminen ja vastuuvapauden myöntäminen**

PÄÄTÖSESITYS: Todetaan tilit vuodelta 2017 käsitellyiksi sekä päätetään vahvistaa tilinpäätös vuodelta 2017 ja myöntää vastuuvapaus hallitukselle.

PÄÄTÖS: Yhdistyksen taloudenhoitaja esitteli yhdistyksen tilinpäätöksen ja toiminnantarkastajien lausunnon vuodelta 2017.

Todettiin tilit vuodelta 2017 käsitellyiksi ja vahvistettiin tilinpäätös vuodelta 2017 ja myönnettiin yksimielisesti vastuuvapaus hallitukselle.

**8 Muut asiat**

* *Tilaisuuden järjestäminen kunnanvaltuutetuille*
	+ Pyritään järjestämään tilaisuus Masuunissa toukokuun aikana 2018. Selvitetään mahdollisuutta järjestää tilaisuus tiistaina 8.5.2018.
	+ Tilataan ruokatarjoilu pitopalvelusta, kustannukset saadaan kuitteja vastaan takaisin yhdistykselle OAJ Keski-Suomesta.
	+ Tilaisuudessa nostetaan esille lukion tulevaisuus sekä perusopetuksen tilanne erityisopetuksen osalta.
	+ Tilaisuuteen pyydetään puhujiksi OAJ Keski-Suomen alueasiamiestä Jukka Lummelahtea sekä Petäjäveden yläasteen ja lukion rehtoria Ville Metsäpeltoa.
	+ Tilaisuuteen kutsutaan Petäjäveden kunnanvaltuutetut, hyvinvointilautakunnan jäsenet, kunnanjohtaja ja sivistystoimenjohtaja. Lisäksi tilaisuuteen esitetään avoin kutsu kaikille paikallisyhdistyksen jäsenille.
* *Kannanotto erityisopetuksen resurssien riittävyydestä*
	+ Hallitus vastaanotti jäsenistön laatiman vetoomuksen erityisopetuksen resurssien riittämättömyydestä alakouluissa maaliskuussa 2018. Hallitus laati vetoomuksen pohjalta kannanoton asiasta, joka toimitettiin hyvinvointilautakunnan puheenjohtaja Raija Harju-Kiviselle, lautakunnan varapuheenjohtaja Jari Koskenrannalle sekä sivistystoimenjohtaja Timo Holmille.
	+ Kannanotto on esitelty hyvinvointilautakunnalle ja asian käsittely jatkuu kevään 2018 aikana.
* *Ylijäämän käyttö koulutus- ja virkistystapahtuman järjestämiseksi jäsenistölle*

PÄÄTÖSESITYS: Hallitukselle myönnetään valtuutus poiketa ja ylittää syyskokouksessa 2017 vahvistettu talousarvio vuodelle 2018 koulutus- ja virkistystapahtuman järjestämiseksi jäsenistölle. Hallitukselle myönnetään valtuutus käyttää aiemmilta tilikausilta kertyneitä ylijäämiä koulutus- ja virkistystapahtuman järjestämiseksi.

PÄÄTÖS: Hallitukselle myönnettiin valtuutus poiketa ja ylittää syyskokouksessa 2017 vahvistettu talousarvio vuodelle 2018 koulutus- ja virkistystapahtumien järjestämiseksi jäsenistölle. Hallitukselle myönnetään valtuutus käyttää aiemmilta tilikausilta kertyneitä ylijäämiä koulutus- ja virkistystapahtumien järjestämiseksi.

OAJ:n PETÄJÄVEDEN PAIKALLISYHDISTYS Pöytäkirja 2(3)

 10.4.2018

* Kokouksen päätteeksi muistettiin yhdistyksen aiempaa puheenjohtajaa Reijo Kuljua pitkäaikaisesta työstä yhdistyksen luottamustoimissa.

**9 Kokouksen päättäminen**

Kokouksen puheenjohtaja päätti kokouksen klo 16.58.

Petäjävedellä \_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kaarlo Nevala, puheenjohtaja Jari-Pekka Kanninen, sihteeri

Pöytäkirjan ovat tarkastaneet

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Heikki Tyrväinen Merja Lippojoki

**OAJ:n Petäjäveden paikallisyhdistys TOIMINTAKERTOMUS 2017**

**HALLITUS**

Hallituksen kokoonpano vuonna 2017:

Reijo Kulju puheenjohtaja

Pia Jylhä -varalla Katri Holm

Riikka Pellinen -varalla Tiina Kortemäki

Merja Lippojoki -varalla Pirjo Kannisto

Olli-Pekka Rasanen -varalla Päivi Tyrväinen

Jari-Pekka Kanninen - varalla Nina Varvikko

Leena Pekkanen -varalla Eila Salmela

Sanna Vilhunen -varalla Saara Heikkinen

Riikka Rahikainen -varalla Kaarlo Nevala

Hallituksen puheenjohtajana toimi Reijo Kulju (pj.) , varapuheenjohtajana Jari-Pekka Kanninen (vpj.), sihteerinä Riikka Pellinen (siht.) ja taloudenhoitajana Pia Jylhä ajalla 1.1.-17.3.2017 (taloudenhoitaja) ja Jari-Pekka Kanninen 18.3.2017 eteenpäin.

Virkistystoimikuntaan kuuluivat Merja Lippojoki/Pirjo Kannisto, Leena Pekkanen/Eila Salmela, Sanna Vilhunen ja Riikka Rahikainen.

Jäsenasianhoitajana toimi Olli-Pekka Rasanen ja tiedottaja/kotisivuvastaavana Olli-Pekka Rasanen.

Toiminnantarkastajina toimivat Vesa Jussila ja Heikki Tyrväinen. Varatoiminnantarkastajina toimivat Mervi Isojärvi ja Timo Holm.

**LUOTTAMUSTOIMET**

JUKO:n pääluottamusmiehenä ja opetusalan luottamusmiehenä toimi Petteri Juvonen ja varaluottamusmiehenä Reijo Kulju. Opetusalan työsuojeluvaltuutettuna toimi Ismo Hyvönen, 1. varatyösuojeluvaltuutettuna toimi Pia Jylhä ja 2. varatyösuojeluvaltuutettuna toimi Reijo Kulju.

Työsuojeluvaaleissa 8.11.2017 opetuksen työsuojeluvaltuutetuksi valittiin Mervi Isojärvi, 1. varatyösuojeluvaltuutetuksi Pia Jylhä ja 2. varasuojeluvaltuutetuksi Reijo Kulju. Valtuutettujen kausi kestää 2019 heinäkuun loppuun saakka.

8.11.2017 pidetyssä JUKO RY:n luottamusmiesvaalissa varapääluottamusmieheksi ja OVTES-varaluottamusmieheksi toimikaudelle 8.11.2017 – 31.7.2019 valittiin Riikka Pellinen.

**KOKOUSEDUSTAJAT ALUEYHDISTYS KESKI-SUOMEN YLEISKOKOUKSISSA**

Kokousedustajat alueyhdistyksen Keski-Suomen yleiskokouksissa olivat pääluottamusmies Petteri Juvonen ja puheenjohtaja Reijo Kulju.

**KOKOUKSET**

Hallitus kokoontui viisi kertaa. Lisäksi pidettiin yksi sähköpostikokokous 10.10.2017. Sääntömääräisiä kokouksia pidettiin kaksi: kevätkokous 7.4.2017 Savutuvan apajalla Vaajakoskella ja syyskokous 27.10.2017 Ravintola Haraldissa Jyväskylässä.

**EDUNVALVONTA**

Lukiokoulutuksen tulevaisuudesta ja resurssien turvaamisesta on käyty keskustelua. Tehty vaikuttamistyötä, jotta lukiokoulutus pysyi osana kuntastrategiaa.

Palkkausjärjestelmän kehittämistyö on jatkunut (TVA ja TSA).

Keskusteltu työnantajapuolen kanssa ylimääräisestä työstä maksettavasta korvauksesta.

**VIRKISTYSTOIMINTA**

Virkistysilta järjestettiin 5.5. Savutuvan apajalla. Lisäksi oli ruokailu ja kuntokorttikampanjassa eniten kuntoilleiden palkitseminen.

Pikkujoulut vietettiin 25.11. Ohjelmassa oli ruokailu Trattoria Aukiossa Jyväskylässä sekä keilausta/biljardia Hollywood Bowlingissa Jyväskylässä. Ruokailuun osallistujia oli 39 ja keilaukseen/biljardiin osallistujia oli 16.

**MUISTAMISET**

Yhdistys muisti ”vaipparahalla” lapsen saaneita jäseniä (2 kpl).

Merkkipäivän johdosta (50 v.) muistettiin kahta yhdistyksen jäsentä.

Palkanlaskijoita (2 kpl) muistettiin joulukukilla.

Eläkkeelle jäännin johdosta muistettiin Heljä Nummelaa ja Ulla Pietilää.

Pitkäaikaista työsuojeluvaltuutettu Ismo Hyvöstä muistettiin luottamustehtävän päättyessä**.**

**JÄSENET**

OAJ Petäjäveden paikallisyhdistykseen kuului vuonna 2017 (7.12.) yhteensä 73 jäsentä.